Diari Oficial de la Generalitat Valenciana


Sumari del DOGV 3672, del 24-01-2000 (2000/364)

Notificació de laude mitjançant edicte.
---------------------------------------

### Dades del document

Número de DOGV
:   3672

Data del DOGV
:   24-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/364


Organisme emissor
:   Conselleria d'Indústria i Comerç

Tipus de document
:   Anunci

Notificació de laude mitjançant edicte. [2000/Q364]
  
Atés que així ho ha acordat el president de la Junta Arbitral de Consum de la Comunitat Valenciana en l'expedient arbitral núm. 645/1998, a l'empara del que s'ha disposat en els articles 58 i 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedeix a notificar, a la part interessada que a continuació s'indica, el laude arbitral recaigut en el mencionat expedient, mitjançant el present edicte:
  
Part interessada: Red Butano
  
Última adreça coneguda: carrer de Miguel Servet, 3, B (València)
  
Expedient: 645/1998.
  
Laude de data 19 de gener de 1999, que es dicta a Sueca, en els termes següents: «S'estima la pretensió de la senyora Ascensión Camilleri Peiró per considerar que, d'acord amb la documentació que hi ha en l'expedient, el pressupost previ no li va ser entregat i, per tant, no va ser firmat per la reclamant, fins a l'acabament dels serveis objecte de reclamació, al·legacions que no han sigut desvirtuades per la part reclamada en no comparéixer a l'acte d'audiència, a pesar d'estar degudament notificada. Pel que s'ha exposat, aquest Col·legi Arbitral considera que no es facilità al reclamant la informació prèvia necessària d'acord amb el que s'estableix en el Decret del Govern Valencià 11/1995, de 10 de gener, pel qual es regula la prestació de serveis a domicili.
  
Així doncs, la quantitat total que l'empresa Red Butano haurà de restituir a la senyora Camilleri fa suma de 6.925 pessetes. L'esmentada quantitat haurà de ser depositada per l'empresa reclamada en l'OMIC de Sueca, situada a la plaça de l'Ajuntament, 17, d'aquesta població, a canvi del regulador instal·lat per l'empresa reclamada, que prèviament hi haurà d'haver sigut depositat per la senyora Ascensión Camilleri Peiró. El termini de compliment del present laude serà de 10 dies comptadors des de l'endemà de la seua notificació a les parts».
  
El mencionat laude té caràcter vinculant i executiu i és eficaç des del dia de la notificació.
  
Cosa que es fa saber a la part interessada reclamada als efectes oportuns i establits en el Reial Decret 636/1993, de 3 de maig, pel qual es regula el Sistema Arbitral de Consum, i en la Llei 36/1988, de 5 de desembre, d'Arbitratge, i se li informa que dins dels cinc dies següents a la notificació del laude, podrà demanar al Col·legi Arbitral que corregisca qualsevol error de càlcul, de còpia, tipogràfic o similar. Contra el laude és possible recurs d'anul·lació que haurà de ser presentat davant l'Audiència Provincial en el termini dels 10 dies següents a la seua notificació o a l'aclariment a què fa referència l'article 36 de la Llei d'Arbitratge, d'acord amb el que s'ha establit en l'article 45 i següents de la Llei d'Arbitratge 36/1988.
  
I perquè valga de notificació a la part interessada consignada anteriorment, s'expedeix el present edicte.